กรมท่าอากาศยาน ยืนยัน ทุกท่าอากาศยานยังให้บริการตามปกติ ยังไม่ได้รับ?ผลกระทบจากพายุ "คาจิกิ"
นางอัมพวัน วรรณโก อธิบดีกรมท่าอากาศยาน เปิดเผยถึงมาตรการเตรียมความพร้อมรับสถานการณ์จากพายุคาจิกิ ว่า กรมท่าอากาศยานได้จัดตั้งศูนย์?ปฏิบัติการกลาง ณ กรมท่าอากาศยาน? เพื่อติดตามสถานการณ์?ผลกระทบพายุคาจิกิ ตามที่กรมอุตุนิยมวิทยาประกาศ เตือน 29 จังหวัดรับมืออิทธิพลพายุ “คาจิกิ” ที่เคลื่อนตัวเข้าสู่ทะเลจีนใต้ตอนบน ทำให้เกิดฝนตกหนักและอาจเกิด น้ำท่วมฉับพลันในพื้นที่เสี่ยงภัยในประเทศไทย ตั้งแต่วันที่ 4 กันยายนที่ผ่านมา         โดยมีการประชุมทางไกล(Video Conference) กับท่าอากาศยานในเขตพื้นที่เสี่ยงภัยที่อาจได้รับผลกระทบโดยตรง ได้แก่ ท่าอากาศยานอุบลราชธานี จากที่มีฝนตกหนักตลอดทั้งคืนที่ผ่านมา ทำให้ มีน้ำท่วมขังบริเวณรอบนอกรันเวย์ และจากการเฝ้าระวังติดตามนำ้ที่ท่วมบริเวณรอบท่าอากาศยานลดลงตลอดเวลาอย่างต่อเนื่อง การให้บริการขึ้นลงของเที่ยวบินของท่าอากาศยานอุบลราชธานีสามารถให้บริการได้ตามปกติ  รวมถึงท่าอากาศยานอื่นๆ ในความดูแลของกรมท่าอากาศยาน ไม่ได้รับผลกระทบจากพายุฝนดังกล่าว        นอกจากนี้ ได้กำชับให้ท่าอากาศยานทุกแห่งเตรียมความพร้อมในเรื่องอื่น ๆ เพื่อให้การบริการเป็นไปอย่างต่อเนื่อง เช่น การเตรียมระบบไฟฟ้าสำรองในกรณีเกิดไฟฟ้าดับ การตรวจสอบเครื่องมืออุปกรณ์ที่อยู่ในเขตพื้นที่การบินไม่ให้เกิดความเสียหายและ มีความปลอดภัย ตรวจสอบระบบระบายน้ำของท่าอากาศยานและได้ประสานกับจังหวัด และหน่วยงานในพื้นที่เพื่อเตรียมการในการช่วยเหลือกรณีที่อาจเกิดเหตุต่าง ๆ